নিয়ন আলো
দ্বিতীয় বিশ্বযুদ্ধে (১৯৩৯-১৯৪৫) সারা বিশ্বের বেশিরভাগ মানুষকেই নতুন সাইন সংস্থাপন করতে হয়। যুদ্ধের পরে, শিল্প আবার বিকশিত হ‌ওয়া শুরু হয়।. মার্কস থিয়েলেন এই যুগ সম্পর্কে লিখেন, "দ্বিতীয় বিশ্বযুদ্ধের পর, সৈন্যদের পুনর্বিন্যাসে সহায়তা করার জন্য সরকারি কর্মসূচি চালু হয়েছিল। এগারি ইনস্টিটিউট (নিউইয়র্ক সিটি) দেশের কয়েকটি স্কুলের মধ্যে একটি ছিল যা নিয়ন-বাণিজ্য রহস্য শেখাত। ১৯৫০-এর দশকের আমেরিকার স্ট্রিমলাইনড নকশা নিয়ন ব্যবহার ছাড়া কল্পনাও করা যাবে না"। রিসোর্ট শহর হিসেবে লাস ভেগাস, নেভাদা এর উন্নয়ন নিয়ন সাইনসমূহের সাথে ওতপ্রোতভাবে জড়িত; টম উলেফ ১৯৬৫ সালে লিখেছিলেন, "লাস ভেগাস পৃথিবীর একমাত্র শহর, যার দিগন্ত, নিউ ইয়র্কের মতো ভবন দিয়ে নির্মিত নয়, অথবা উইলবব্রাম, ম্যাসাচুসেটস মত বৃক্ষ দিয়ে আচ্ছাদিত নয়, বরং সাইন দিয়ে তৈরি। কেউ লাস ভেগাসের রুট ৯১ এর দিকে এক মাইল দূর থেকে তাকিয়ে থাকলে কোনও বাড়ী, কোন গাছ‌ই দেখতে পাবেনা, শুধুমাত্র সাইন‌ই দেখতে পাবে। কিন্তু এরূপ সাইন! তারা বিশাল। তারা পুনরাবর্তিত হয়, তারা স্পন্দিত হয়, তারা আকারে আকাশচুম্বী, যাদের ছাড়া বিদ্যমান শিল্প ইতিহাসের শব্দভাণ্ডার অসহায়"।
বার্মা অভিযান
বার্মা অভিযান হলো দ্বিতীয় বিশ্বযুদ্ধকালীন সময়ে বৃটেন শাসিত বার্মায় সংঘটিত হওয়া এমন একটি যুদ্ধ যেখানে বৃটেন ও চীন, মার্কিন যুক্তরাষ্ট্রের সহযোগীতায় একজোট হয়ে জাপান, থাইল্যান্ড ও আজাদ হিন্দ ফৌজের বিরুদ্ধে যুদ্ধে অবতীর্ণ হয়। তৎকালীন ব্রিটিশ সাম্রাজ্য প্রাথমিকভাবে বৃটিশ শাসিত ভারত, বৃটেনের নিজস্ব সেনাবাহিনী (৮টি পদাতিক ডিভিশন এবং ৬টি ট্যাংক রেজিমেন্ট) এবং পূর্ব ও পশ্চিম আফ্রিকায় অবস্থিত বৃটেনের ঔপনবেশিক সাম্রাজ্যভুক্ত দেশগুলো থেকে প্রায় ১০,০০,০০০ সৈন্য সমেত স্থল, নৌ ও বিমান বাহিনী গঠন করে বার্মা অভিযান যুদ্ধে অংশগ্রহণ করে। সেই সময় জাপানী সেনাবাহিনীর প্রশিক্ষণে বার্মাতে বৃটিশ-বিরোধী কিছু স্বাধীনতাকামী বিদ্রোহী বর্মি-সেনাবাহিনীর দল গড়ে উঠে, যারা যুদ্ধের শুরুতে বৃটিশদের বিরুদ্ধে প্রাথমিকভাবে অবরোধ গড়ে তোলায় অগ্রণী ভূমিকা পালন করেছিল।